Den Vest-Sjællandske Avis, 1829-01-06
Jassy den 15de December havde man faaet den Efterretning, at Omer Vrione havde i Enden af November foretaget sig en Bevægelse imod Basardschik, for at angribe det Armeecorps som var opstillet under General Roths Commando, for at vedligeholde Communicationen imellem Varna og Donau, og for om mueligt at fordrive ham fra sin Position. Den 30te November skulle begge Parter være stødte paa hinanden; men Tyrkerne være blevne kastede tilbage efter en meget haardnakket Fægtning. – Fra den Moldauiske Grændse skrives under 17de December: at det Rygte har allerede i flere Dage været almindelig udbredet, at Paschaerne i Silistria, Viddin og Orsova have forenet sig ved Silistria for at begynde deres Operationer imod den Communicationslinie, som Russerne have opstillet fra Varna til Jsakdschi. Hussein Pascha skal understøtte dem og Omer Vrionevære rykket frem til Basardschik ifølge Storvezierens Befaling. Man taler allerede om at forskiellige blodige Fægtninger skulle være forefaldne og som have kostet begge Parter mange Folk; men som ikke have frembragt noget andet Refultat, end at Tyrkerne have maattet trække sig tilbage. Ældre Efterretninger fra Bucharest af 1ste December tale kun om nogle Bojarers og Russiske Embedsmænds Afstraffelse, som have udviist et uredeligt Forhold, og at Russiske Tropper trække sig sammen i det lille Vallachie. Fra Petersborg høres for Øieblikket intet videre Nyt, end at man læser et Rescript, fra Keiseren til Præsidenten for Rigsraadet Greve Kotschuben, hvori Hs. Majestæt berømmer ham for de Tienester han har beviist Landet og forærer ham sit Portrait. Mange Ordener og Hæderstegn, ere blevne uddeelte, især til Officere. En Statsraad Paszynkov og hans Kone ere satte under Curatel, fordi de have udviist en altfor haard Behandling imod deres Livegne. – Fra Constaniinopel tales blot om Krigsudrustninger; Mange Tropper ankomme bestandig fra Asien til Constantinopel og der skal oprettes en nye Leier paa 60,000 Mand med 80 Kanoner, under Abdurhaman Paschas Commando, ogsaa Kysten langs med det sorte Hav skulde besættes med Tropper. Man kan vente, hedder det, at den Krig, som vil blive ført næste Aar, vil blive een af de frygteligste, og at Europa har maaskee aldrig seet nogen meere haardnakken end denne vil blive. - Og saa Deyen i Algier vil ikke give efter for Frankerige; der er et krigerisk Partie i denne Stad som har Overbaanden over de fredelige, og som har skudt Penge sammen for at udruste en nye Flotille. - General Santa Anas Revolution i Mexico er nu aldeles dæmpet; Castellet Perote, hvori han havde kastet sig, har overgivet sig til Regieringens Tropper; han har selv taget Flugten til Ojaca og maae formodentlig snart blive nødt til at capitulere; Regieringen har udstædet et strengt Dekret, mod alle hemmelige Selskaber. - Der skrives fra Brussel, at man nu holder det for sikkert, at Formælingen imellem Prins Gustav og Prinsesse Mariana ikke vil finde Sted, og det af Grunde, som ikke staae i Forbindelse med Prinsens politiske, Stilling; Prinsen har taget sin Afskeed af den Nederlandske Krigstieneste som Generalmajor. Der har været en lille Tummult i denne Stad; men den er strax bleven dæmpet, nogle Personer ere blevne arresterede. Man taler paa Børsen i Amsterdam om, at den Russiske Regiering vil aabne et nyt Laan i Nederlandene paa 10 Millioner Gylden.